Kamu bisa jelasin ke aku soal Paurusan ratik dalam bahasa banjar?

Paurusan ratik adalah panuyukan, paangkutan, paulahan, maulai baasa (daur ulang) matan bahan ratik. Kalimat ngini rancaknya marujuk lawa bahan ratik nang dikulihakan matan gawian manusia, wan rancaknya diurus gasan mangurangi ujaknya tahadap kawigasan, lingkungan, atawa kasimpunan. Paurusan ratik digawi jua gasan mawigasakan sumbar daya alam (resources recovery). Paurusan ratik kawa maumpatakan zat padat, cahar, gas, atawa radioaktif lawan cara wan kalihaian husus gasan masing-masing janis zat.

Praktik paurusan ratik balain-lain antara nagara maju wan negara bakambang, balain jua antara dairah pakutaan lawan dairah pakampungan wan antara dairah parumahan lawan dairah industri. Paurusan ratik nang kada babahaya matan pamukiman wan institusi di dairah kuta ganal rancaknya jadi tanggung jawap pamarintah dairah, sadangakan gasan ratik matan dairah padagangan wan industri rancaknya diurus ulih pausahaan paulah ratik.

Cara paurusan ratik balain-lain tagantung banyak hal, di antaranya janis zat ratik, tampat nang dipakai gasan maulah, wan katasadiaan tampat.